**ТӨЛЕУ ТҰТҚЫШ ДЕСЕ СОҒЫС ЕМЕС, АҚАДЫР ЕСІМЕ ТҮСЕДІ**

**(РУХҚА АРНАУ)**

**Ермекова Д.,** тарих факультетінің 2 курс студенті

Ғылыми жетекшісі: **Муратова М.Б.,** г.ғ.м., оқытушы

«Тұлғатану» ғылыми-зерттеу орталығының кіші ғылыми қызметкері

Академик Е.А. Бөкетов атындағы Қарағанды мемлекеттік университеті,

Қарағанды қ.



Оян, жастар, оянатын кез келді,

Бұрынғыдай замана жоқ,өзгерді.

Әуел баста ақша болса, құндылық,

Қазіргі таң білім күші тең келді.

Біліміңді дәлелдесең, нақтылап,

Жүрек жұтсаң, тәуекел ет, бақ сынап.

Пайдаң тисе, замана мен қоғамға

Гүлденбей ме, дамымай ма шартарап?

Дарындылар заманасы дәл қазір,

Бәсекелес, өзгеріске бол әзір.

Абай айтқан ақыл, қайрат, жүректі,

Біріктірсең, болмаймысың, дөп әзір.

Әл-Фараби, Қашқариге қарасаң,

Абай атаң, Ахметтерді санасаң,

Өз дарынын дәлелдеген тұлғалар

Дәл соларды ұстаздыққа баласаң,

Арман қуып, мақсат қойып, алға бас,

Ұмтыл, самға, білімдіге жарасаң.

Елімізді қолдай білген, түсе білген араша,

Елбасының сөздері бар айтылған дәл тамаша.

"Қазақстан болашағы - қазір жастар қолында"

Дәстүр сақтап, ғылым қуған, ойлай білген жаңаша

Топ жарған жарыстарда тарланым-ай, Аңқылдақ,ашық мінез,абзалым-ай.

Шап-шарқы шарболаттай қалпыңменен,

Бой бермес белсенгенге бағыланым-ай.

Өзіңмен сырласушы ем құрдасымдай,

Ойтүрткі алатынмын жырға шырай.

Бөктердің қанжығаңа сексен жасты,

Армансыз ғұмыр кештің бір ғасырдай

– деп Өмір Қаріп деген Ақадыр кентінің тұрғыны, елге танылған сырбаз жазушы [1, 299 б.].

Кең байтақ қазақ жерінен шыққан зиялы ірі тұлғалардың есімі тарихта қалып, өсіп келе жатқан ұрпақтың санасынан орын алатыны сөзсіз.Бар өмірлерін еңбек жолына арнап,халыққа белгілі бір бағыт – бағдар сілтеп және өздері сол бағытта аянбай іс - әрекет жасаған артында өшпестей із қалдырған аға – әпкелеріміздің есімдерін әрқашанда мақтанышпен айтамыз.

Әрбір адамның жадында өмір жолын пір тұтатын, халқына жарқын жүзімен нұр шашатын адамның бейнесі сақталып қалды. Мен үшін сондай адамдардың бірі туған нағашы атам–Тұтқышев Төлеу.

Тұтқышев Төлеу (1922-2002) Қарағанды облысы Шет ауданының бұрынғы Сталин колхозында дүниеге келген [1, 299 б.].

Тұтқышев Төлеу - Ұлы Отан соғысының ардагері. Көптеген әскери,жауынгерлік,еңбек орден-медалінің иегері. Ордендер: қызыл әскер ордені, отан соғысы ордені 1 дәрежелі,отан соғысы ордені 2 дәрежелі.Медальдар: «Батылдықтың медалі» (КСРО), ұлы Отан соғысындағы «Германия үшін жеңіс медалі 1941-1945жж.», мерейтойлық медаль «Совет армиясы мен флоттың 30 жылдығына», мерейтойлық медаль «Ұлы Отан соғысының жеңісеене 20 жыл 1941-1945жж.», «Еңбек ардагері» медалі, мерейтойлық медаль «Ұлы Отан соғысына 30 жыл жеңіс 1941-1945жж.», медаль «Қарулы күштерге 60 жыл КСРО», мерейтойлық медаль «Ұлы Отан соғысына 40 жыл жеңіс 1941-1945жж.», мерейтойлық медаль «Қарулы күштерге 70 жыл КСРО», мерейтойлық медаль «Ұлы Отан соғысына 50 жыл жеңіс 1941-1945жж.», Жуков медалі. Белгілер: төсбелгі «Гвардия», мемориалдық белгі «Соғыс ардагері» [1, 299 б. ].

Еңбек жолын туған ауылында қара жұмыстан бастайды. 1941-1950 жылдары Ұлы Отан соғысына қатысып,шекара күзетінде тұрады. Елге оралып милиция қызметіне орналасады. Қарқаралы ауданының Нұркен ауылында басқарма, Кеншоқы училищесінде қойма меңгерушісі болады.

Ақадыр ауданы ашылғанда жалпы бөлім меңгерушілігіне шақырылады. 1979 жылы аудандық коммунальдық қызметінің бастығы болып бекітіледі.Зейнетке шыққаннан кейін де орман шаруашылығы қызметіне басшылық жасайды [1, 301 б. ].

Төкең кешегі жаһандық қырғында жапондармен соғысқан ғой Кәкен айтады:«Бұл өзі бір шақар халық. Тірідей қолға түспейді.Тірі жапонды мына Ақшатауға барып көрдім»,- деп, Төкең,әрине, бұл жерде жапондардың әсіре отаншылдығын көтермелеп отыр.Осы сөзінен – ақ Төкеңнің бүкіл болмыс-бітімін әбден аңдауға болады емес пе?! [1,304 б. ].

Екінші жаһан соғысы басталғанда атам он тоғыз жасына шыққан атпал жігіт екен.Ол кездің баласы ерте есейген ғой.Қапшығын арқалап қырық бірдің аяғында Батысты бетке алыпты.Бір жыл бойы арнайы даярлықтан өтеді.Келер жылдың аяғында шекаралық 298-ші дивизияның құрамында соғысқа кіреді. Курск иініндегі қанды қырғынға қатысады.Орел,Белгоград қалаларын азат ету ұрыстарында ерлік көрсетеді.Бірінші Белорусь майданының сапында жорық жолымен Батыс шекарасына енеді. Ұлы Жеңісті атақты Нюрнберг қаласында қарсы алады.

Майдангерлер елге қайтып жатқанда бұларды тағы бір сын күтіп тұрады. Сол жылдың тамызында жапон самурайларын баудай түсіріп, Харбин қаласын жаудан азат етеді.Солайынша шығыста да соғыс қимылдары саябырсиды. Бейбіт заман қалыпқа келе бастағанымен бұлар тағы да қайта алмайды. Шекаралық әскер ретінде ел шебінің күзетінде тұрады. 75-ші шекаралық отряд сапында Қытайда тұрады.1947 жылға дейін. Туған жерге тек 1949 жылы оралады [1, 304-305 б. ].

1980 жыл еді. Ақадыр аудандық газеттеріне тілші болып енді ғана кіргем.Бір күні қызыл қызыл шырайлы ел ағасы кіріп келді.

Бірден:

* Керней боласың ба ? – деп тартпа бас салсын..

Содан көсілсін-ай келіп. Бабаларымның өзі білетін игі жақсыларын сыдырта санамалап шықты. Шім жылып қоя берсін.

* Бабаларыңның бір жақсысы Кеншоқыда. Ел Ақтайбек басы дейді. Менің он жасымда сол мазар тұрған. Осыдан он үш жыл бұрын тоқсан жасында әкем Тұтқыш бақилыққа озды.Сол кісі айтып отыратын. Менің он жасымда осы бейіт бар еді деп.Ар жағы саған аманат,- деп ағамыз шығып кетті.

Берген ақпаратына тәнті болайын.Сөз саптасына қарап ағайын-жамағайындарымыздыңбірі шығар деп ойлаймын.Сөйтсем Сарым атасынан кейін.

Содан тонның ішкі бауындай араласып кеттік.Әргі-бергі тарихты қозғаймыз.

Құлағымның кәрілігі біздерді одан әрі жақындыра түскен.

Әңгімесі ішіне сыймағанда келіп-кетіп жүреді.Сол деректердің көбісін кәдеге жараттым да .Әңгімесін:

* Қүлағыңда жүрсін, - деп бастайтын [2].

Төкеңнің Ақадыр ауданын аяғынан қаз тұруында еңбегі сіңудейін сіңген ғой. Алайда, марапаты мақтау қағазы, алғыс хат дегендерден аспай жүрсе керек. Бірде Төкең әлде орден, әлде медальға ұсынылыпты.

Атаулы мереке келіп, ел марапатталып жатады. Сол кезек Төкеңе жетпей қалады. Алайда, Төкең аупарткомның күректей мақтау қағазын алыпты. Соны алып тұрып айтқан екен:

– Медаль, орден алу үшін міндетті түрде соғыс болуы керек пе? – деп.

Төкең сөзінің астарын аудан басшылары түсінсе керек.

Келер жылғы атаулы мерекелердің бірінде Төкең бірінші болып салпыншақтардың біреуіне ие болыпты [2].

Төкең әңгіме айтса тұздықтап айтады:

– Ашаршылық жылында Шет жұрты оңбай қырылды, – дейді тамағын қырнай сөйлеп, ұзаққа кетер қалып танытып, – қалғанының жанын алып қалған мынау өзіміздің Балқашымыз. Шөлге жақын отырған Кәрсен-Кернейді балығымен асырады. Ал біздерді жолымен алып қалды…

Мен аузына кіріп кетердей әрбір сөзін бағып отырамын. Алайда ол кісі саспайды. Көлденең әңгімелерді де қосып жібереді. Кейін ой жүгіртіп қарап отырсам әдейі айтады екен ғой. Біле берсін деп.

Жадына тоқи берсін деп.

Жолымен алып қалды деген әңгімесінде үлкен астар жатыр екен. Мынау Ақтоғай мен Шет шегінде Қарғалы деген табиғаты көркем жер бар. Сол кезінде совхоз болыпты. Соңынан Балқаштың қосалқы шаруашылығы болып қайтақұрылыпты. Қарағанды мен Балқашты байланыстыратын жол осы Қарғалы арқылы өтіпті. Түнемелікке бекеттер салыпты. Көлігі тынықсын деп. Адамы бел жазсын деп. Сонда кірешілер күндіз-түні ағылады дейді. Бұл кісілер соларға қызмет көрсетеді екен. Кірешілердің көліктерін жайғап дегендейін. Өздеріне ас-суан әзірлеп дегендейін.

– Құдайдың көзі түзу ғой, сол жол мына Шет, Ақтоғай, Ақадыр жұртшылығын әлі асырап отыр, – дейді ағамыз таңқ-таңқ түшкірініп [2].

Қаракесек (Болатқожа) - қазақ халқының құрамындағы ру. Шежіре бойынша, Орта жүздегі арғын тайпасының "Бес мейрам" аталатын рулар бірлестігіне кіреді. Қаракесектен: Қамбар, Майқы, Бошан, Таңас тарайды. Ш. Құдайбердіұлы Майқы мен Бошанды тоқалдың бел балалары, қалғандарын асыранды ұлдар деп есептейд. Мұндай пікірлерді Мәшһүр Жүсіп Көпеев, Ә. Бөкейхан, М. Тынышбаев та айтқан. Халық арасында кей шежірелерде болатқожаны даралап "төрт қаракесек" (болатқожа, қамбар, жалықбас, шұбыртпалы), басқаларында "үш қаракесек"(шұбыртпалы кірмейді) деседі. Қаракесектің рулық ұраны мен таңбасы бүкіл арғын тайпасымен бірдей болғанымен, арғын ішінде болатқожаның шешесі Қарқабат атын ұран еткен [3].

Еламан батырдың өмір сүрген уақыты 18 - ғасырдың бірінші жартысы. Туған жері – Ташкент маңы. Арқаға 1728 - 1730 жылдары келген алғашқы Арғын қосындарының батыры. Бұланты, Аңырақай соғыстарына қатысып, жекпе-жекте ерлік көрсетіп батыр атанған. Нұра бойында Хошауыт тайпасының ноянының ордасына бұзып, басын алған [4].

Сарыарқадан жер алып, ел қондыруға батыл қызмет етті. Ел аңызында осы Нұра өзенінің бойында Хошауыттармен болған бір шайқаста жұртын өзеннен өткізіп, шеп құруға үлгерту үшін жауды бөгеу мақсатына қарсы шапқан шайқасында дулығасы ағытылып кетіп, қалмақ батырының гүрзісінен мерт болған. Сүйегін қорлатпай, ұрыс салып алып шығып , осы жерге жерлеген Дербісалы Жалаңтөс, Қалқаман батырлар інілері Жоламан, Тәңірқұл, Қойлыбайлар.

Оған дәлел биыл 10 маусымда қабірін ашып көргенімізде сүйегінде шүйдеден төмен 12 см сынық бар екен.

Әлихан Бөкейханов Еламан батыр туралы: « Еламан... жыл семь поколений тому назад. На реке Джынышкерод Еламан имеет три тогана, по которым группы расподается на три подгруппы.... имеющие пашню на урог. Бесбатыр.... на урог. Кызбейты и Тлеукатын. На пашнях остаются джатаки» дейді [5].

Қорытындылай келе елдік пен ерліктің киесіндей, батырлық пен батылдықтың иесіндей, асылдық пен жасындықтың үлгісіндей аты аңызға айналған Тұтқышев Төлеу – тау тұлға. Төлеудей алыбымызды ардақтай білейік, ұлтымызға ұран болған ұлы тұлғамызды ұлықтай білейік.

Халқы қадір тұтып, ел – жұрты еңбегін бағалап қастерлеген Тұтқышев Төлеу біздің болашағымыз үшін қанды майдандарда соғысқаан ірі - Тұлға. Халық : « Төлеу Тұтқыш десе соғыс емес, Ақадыр есіме түседі». Ақадырдың отымен кіріп, күлімен шықты. Колхозын басқарды. Батыр десең батыр. Ақадырдың батпағын құрғатқандардың бірі» - деп айтқан.

Пайдаланылған әдебиеттер тізімі:

1. Майбас Т. Ақшам. – Алматы, 2017. – 340 б.

2. Орталық Қазақстан. – Сенбі, 6 мамыр 2017жыл.

3. Қазақстан: Ұлттық энциклопедия Ә. Нысанбаев – Алматы, 1998.

4. Қазақ энциклопедиясы. Т. V./ Бас редактор Ж. Сүлеймен.– 420 б.

5. Шылымның көктемі кеш, қысы ерте. – Алматы, 1911. – 320 б.